stanford-oval/wikipedia huggingface dataset:
Teppo Hakala

Tenho Valfrid (Teppo) Hakala (24. kesäkuuta 1906 Laihia – 10. lokakuuta 1978 Helsinki) oli suomalainen rautakauppa-alan kauppias, yrittäjä ja yritysjohtaja, joka sai kauppaneuvoksen arvonimen.
Hakalan vanhemmat olivat rautakauppias Sameli Erland Hakala ja Hilda Elisabet Manni ja puoliso vuodesta 1931 Maisu Lainio. Hakala kävi kansakoulun ja suoritti Vaasan kauppakoulun 1926. Hän oli Koiviston Kauppa Oy:n palveluksessa Kurikassa 1919–1922 ja 1923–1924, Kankaan Kauppa Oy:n palveluksessa Kurikassa 1922–1923, Rautakauppa Oy Teräksen, vuodesta 1938 Teräs Oy, konttoristi Vaasassa 1926–1930 ja kauppaedustaja 1930–1939 ja Rautakauppa Hakan, vuodesta 1943 Rautakauppa Haka Oy, perustaja 1939 ja toimitusjohtaja ja johtokunnan puheenjohtaja Kokkolassa 1943–1968. Hakala oli myös Seinäjoella sijainneen Lakeuden Rautahaka Oy:n johtokunnan puheenjohtaja vuodesta 1958 ja toimitusjohtaja vuodesta 1963. Hän oli Kokkolan kaupunginvaltuuston jäsen 1956–1968 ja valtuuston puheenjohtaja 1959–1964. Hakalalla oli myös useita muita luottamustehtäviä. Kauppaneuvoksen arvonimen hän sai 1966.
Rad Man

Christian Wirth (s. 1970-luku), tunnettu pseudonyymillä RaD Man, on yhdysvaltalainen tietokonetaiteilija. Hän oli yksi ACiD Productions -artskeneryhmän perustajista vuonna 1990 ja toimi sen johtohahmona 2000-luvulle asti. Nykyään hän on keskittynyt artskenen ja yleensä merkkipohjaisen taiteen (esimerkiksi ASCII-) historiaan ja myös esitelmöinyt aiheesta erilaisissa tapahtumissa, kuten DEF CON, Vintage Computer Festival ja Suomessa Assembly (ARTtech-seminaari 2004). Lisäksi hän toimii Blockparty-demoskenetapahtuman toisena pääjärjestäjänä. Wirth asuu Kalifornian San Joséssa.
Wirth aloitti uransa 1980-luvun lopulla ryhmässä Aces of ANSI Art (AAA), joka teki ANSI-taidetta BBS:iä varten. Ryhmän toiminta hiipui vuosikymmenen vaihteessa, ja Wirth perusti muutaman muun entisen AAA-jäsenen kanssa Acidin (alun perin ANSI Creators in Demand). Sekin teki aluksi lähinnä ANSI-taidetta BBS:iin (joista monet warez-tyylisiä), mutta suuntautui myöhemmin myös tracker-musiikin ja korkeamman resoluution bittikarttagrafiikan pariin. Wirth toimi ryhmässä organisaattorin roolissa ja oli vuosia pitkälti vastuussa Acidin säännöllisesti julkaisemien, sen eri jäsenten tekemiä töitä sisältäneiden artpackien kokoamisesta.
2000-luvulla Wirthin kiinnostus merkkipohjaisen taiteen historiaan sai hänet tutustumaan ANSI- ja ASCII-luomusten menneisyyden lisäksi muun muassa varhaiseen Baudot-merkkigrafiikkaan ja IBM:n suurtietokoneiden EBCDIC-merkistöllä tehtyyn taiteeseen. Vuonna 2004 hän alkoi ystävänsä Spinsanen kanssa tehdä internetiin kuukausittaista The ARTS -radiotalkshow'ta, joka keskittyi lähinnä art- ja demoskeneen. Samana vuonna hän oli mukana järjestämässä yhdysvaltalaista Pilgrimage-demoskenetapahtumaa. Ohion Clevelandissa järjestettävän Blockpartyn hän perusti kolme vuotta myöhemmin Jason Scott Sadofskyn kanssa, joka ylläpitää tekstipohjaista digitaalikulttuuria tallentavaa Textfiles.com-sivustoa.
Aiheesta muualla

Blocktronics Codename Chris Wirth -artpack, Blocktronics-ryhmän kunnianosoitus Wirthille (englanniksi)
Blockpartyn sivut (englanniksi)
Rannikkoradioasema

Radioasema hätä- ja kutsutaajuudelle 500 kHz alankomaalaisella rannikkoradioasemalla Scheveningen Radio noin vuonna 1970.
Rannikkoradioasema on maalla sijaitseva merenkulun radioasema, josta ollaan yhteyksissä aluksien radioasemiin. Ne voivat hoitaa meripelastustoimintaa, merenkulun turvallisuusradioliikennettä ja alusten opastusta ja ohjailua.
Rannikkoradioasemat Suomessa

Suomessa on käytössä valtakunnallista kaksi rannikkoradioasemaverkkoa, jotka kattavat Suomen rannikkoalueen. Verkot koostuvat kauko-ohjatuista tukiasemista ja miehitetyistä rannikkoradioasemista.
Rajavartiolaitoksen hätäradioverkko
Meripelastuskeskus Turku (MRCC Turku)
Meripelastuslohkokeskus Helsinki (MRSC Helsinki)
Merenkulkuviranomaisen turvallisuusradioverkko
Turku Radio
VTS-keskukset
Timorinkerttu

| Timorinkerttu> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Buettikoferella
Laji::  bivittata
Kaksiosainen nimi
 Buettikoferella bivittata  (Bonaparte, 1850) 
Katso myös
   Timorinkerttu Wikispeciesissä  
Infobox OKVirheellinen NIMI-arvoIUCN-testi OK: 
Timorinkerttu (Buettikoferella bivittata) on Timorin kotoperäinen varpuslintu. Charles Lucien Bonaparte kuvaili lajin holotyypin Timorista 1850.
Power Rangers Operation Overdriven liittolaiset

Power Rangers Operation Overdriven liittolaiset ovat kuvitteellisia henkilöitä vuoden 2007 Power Rangers -sarjassa Power Rangers Operation Overdrive. Liittolaisten merkitys sarjassa oli huomattava.
Hartfordien kartano > Andrew Hartford

Andrew Hartford oli miljardööri ja seikkailija, joka omisti useita yhtiöitä ja yrityksiä. Hän löysi ensimmäisenä Corona Aurora -kruunun, erittäin voimakkaan esineen, jota voisi yhdessä sen viiden kadonneen jalokiven kanssa käyttää niin hyvään kuin pahaan. Kruunun löytymisen jälkeen sen alkuperäinen suojelija Sentinel Knight ilmestyi hänelle ja antoi ohjeita kruunun suojelemiseksi.
Kuusi kuukautta kruunun löytymisen jälkeen herra Hartford kokosi ryhmän rangereita suojelemaan sitä. Tietämyksensä ja varallisuutensa ansiosta Andrew pystyi valmistamaan Power Ranger -teknologiaa. Hän oli valmis ryhtymään itse punaiseksi rangeriksi ja kohtaamaan samat vaarat työntekijöidensä kanssa, mutta lopulta hänen pojastaan Mackista tuli punainen ranger. Andrew oli aluksi Mackin rangerina olemista vastaan, sillä hän pelkäsi poikansa turvallisuuden puolesta. Andrew kuitenkin lopulta hyväksyi asian ja myöhemmin, kun hänen poikansa meinasi luovuttaa Andrew sai hänet jatkamaan rangerina. Adrew vastasi itse operaatioiden teknisestä puolesta ja oli välillä äärimmäisen pragmaattinen.
Myöhemmin selvisi, että hän oli salannut Mackilta tärkeitä yksityiskohtia. Mackin saatua kerran osuman kompassista alkoi huono onni seurata häntä kaikkialle. Andrew ja Spencer keskustelivat kahdestaan ja tulivat siihen johtopäätökseen, että taian ei olisi pitänyt vaikuttaa Mackiin ja Andrew vaikutti pelkäävän taian mahdollisia seuraamuksia. Myöhemmin hän mainitsi, että Mack oli ollut hänen luonaan vasta kaksi vuotta ja sitä ennen Andrew oli ollut kahdestaan Spencerin kanssa. Tiedot sotivat Mackin muistoja vastaan, koska hän sanoi samassa jaksossa olleensa viimeksi piknikillä kymmenen vuotta aiemmin. Myöhemmin selvisi, että Mack oli androidi, jonka Andrew oli rakentanut noin kaksi vuotta aiemmin. Andrew'lla ei ollut työkiireistään johtuen aikaa löytää naista itselleen, joten hän oli päättänyt leikkiä jumalaa ja rakentaa itselleen pojan.
Andrew Hartfordia näytteli Rod Lousich.
Hartfordien kartano > Spencer

Spencer oli Hartfordien uskollinen hovimestari, joka oli palvellut heidän kartanossaan jo useiden vuosien ajan (hän teki pari leikkimielistä huomautusta palkastaan). Hän oli aiemmin palvellut myös Kuninkaallisessa laivastossa. Spencer oli enemmän kun pelkkä palvelija. Hän oli Mackin, herra Hartfordin ja rangereiden läheinen ystävä. Seurattuaan läheltä Andrew'n seikkailuja ja rangereista huolehtimista Spencer pystyi tarvittaessa toimimaan hänen sijaisenaan. Hän oli naamioitumisen mestari ja hän osallistui välillä tehtäviin valeasuisena. Kerran hän oli naamioitunut jopa Ronnyksi.
Spencer ei pelännyt kertoa työnantajalleen, jos uskoi hänen olleen väärässä (kuten aluksi, kun Andrew kielsi Mackia saamasta morpheria) ja hän löysi jokaisesta rangerista heidän vahvuutensa. Hän sai Willin esimerkiksi tarkoituksella murtautumaan Hartfordien kassakaappiin, kun kertoi miten mahdotonta sinne oli murtautua ja tiesi, että Will ei voisi vastustaa hänelle esitettyä haastetta. Hän tuki rangereita myös henkisesti vaikeina hetkinä, kuten silloin kun Mackille selvisi hänen olevan androidi.
Spencer nähtiin yleensä joko pölyhuiskan tai limonadilasien kanssa. Hänen voisi sanoa olleen Power Rangers Operation Overdriven Alfred Pennyworth tai Edwin Jarvis.
Spenceriä näytteli David Weatherley.
Hartfordien kartano > Sentinel Knight

Sentinel Knight oli Corona Aurora -kruunun alkuperäinen vartija. Kauan sitten sen jälkeen kun Flurious ja Moltor olivat yrittäneet varastaa kruunun otti Sentinel Knight sen itselleen ja päätti erottaa kruunun ja sen jalokivet toisistaan. Hän teki sen estääkseen ketään saamasta kruunun suunnattomia voimia haltuunsa. Hän oli sitten piilottanut sen viisi jalokiveä ja itse kruunun eri puolille Maapalloa.
Hän ilmestyi Andrew Hartfordille välittömästi, kun Andrew oli löytänyt Corona Auroran. Sentinel Knight kertoi hänelle pahuudesta, joka tulisi jahtaamaan kruunua ja miten hän voisi suojelella sitä. Sentinel Knight ilmestyi myöhemmin uudestaan suostuttelemaan Willin, Daxin, Ronnyn ja Rosen ryhtymään rangereiksi.
Myöhemmin Sentinel Knight ilmestyi onnittelemaan rangereita heidän voitostaan, kun he olivat löytäneet toisen Corona Auroran jalokiven.
Selvisi myös, että Sentinel Knight oli aiemmin onnistunut vangitsemaan taistelun päätteeksi Rita Repulsan ja Lord Zeddin pojan Thraxin avaruussäiliöön. Kun Thrax palasi ja onnistui katkaisemaan Overdrive rangereiden yhteyden morphiointihilaan kokosi Sentinel Knight viisi aiemmilta tuotantokausilta tuttua rangeria yhteen. He toimivat sen jälkeen hetken uusina jalokivien suojelijoina. Aluksi Sentinel Knight nimesi heidät uusiksi Overdrive rangereiksi, joka selvästi painoi alkuperäisiä Overdrive rangereita. Hieman myöhemmin rangereille kuitenkin selvisi, että he olivat ymmärtäneet Sentinel Knightin sanat väärin ja linkki morphiointihilaan saatiin lopulta kuntoon. Mack oli löytänyt Excelsior-miekan, jonka hän antoi Sentinel Knightille. Excelsior-miekka oli ainoa ase, joka olisi pystynyt tuhoamaan Sentinel Knightin. Miekan voimat palauttivat Sentinel Knightin fyysisen olomuodon, jonka jälkeen hän voitti Thraxin helposti. Hän oli siitä lähtien rangereiden arvokas liittolainen, joka taisteli heidän rinnallaan. Hän pystyi myös muuttumaan voimakkaaksi Sentinel Sword -miekaksi.
Rosen tekemien lisäysten ansiosta Sentinel Knight pystyi myöhemmin yhdistymään Mackin kanssa ja muuttamaan hänet Punaiseksi Sentinel Rangeriksi. Sentinel Knight toimi siten hänen Battlizerinaan. Sentinel Knight oli yhä tietoinen siinäkin muodossa ja pystyi samalla puhumaan Mackin kanssa, kuten valkoisen rangerin Saba-miekka aikoinaan Mighty Morphin' Power Rangersissa.
Sentinel Knight palasi alkuperäiseen muotoonsa, kun kaikki jalokivet ja kruunu olivat viimein turvassa. Viimeisenä tekona ennen lähtöään hän käytti Corona Auroran voimia muuttamaan Mackin ihmiseksi.
Sentinel Knightin äänenä toimi Nic Sampson.
Muut liittolaiset > Vella

Vella oli Tyzonnin tyttöystävä, joka oli aiemmin kuulunut samaan pelastusryhmään Tyzonnin kanssa. Hänen uskottiin kuolleen Fearcatien sorruttamaan luolaan muiden pelastusryhmän jäsenten kanssa. Myöhemmin paljastui, että hän oli kuitenkin selvinnyt. Fearcat nimeltä Crazar naamioi itsensä Vellaksi ja yritti saada Tyzonnin luulemaan, että koko hänen seikkailunsa rangereiden kanssa oli ollut vain unta. Crazarin tarkoitus oli siten estää Tyzonnia auttamasta muita rangereita taistelussa Bengloa, Migiä ja Agriosta vastaan. Huijaus paljastui Tyzonnille, kun hän löysi morpherinsa. Tyzonn ymmärsi samalla Vellan olleen elossa, koska Crazar pystyi naamioitumaan vain eläviksi henkilöiksi. Myöhemmin selvisi, että Vella oli ollut Moltorin vankina, kun hän lahjoitti tytön Fluriousille. Fluriousin vankilassa ollessaan Vella ystävystyi Norgin kanssa, kun hän havaitsi ettei Norg ole samanlainen Fluriousin tai hänen soturiensa kanssa. Myöhemmin Flurious käski Chillereitään hankkiutumaan eroon Vellasta ja Norgista. Norg kuitenkin voitti Chillerit ja pakeni Vella mukanaan Hartfordien kartanoon, jossa hän palasi yhteen Tyzonnin kanssa.
Vellaa näytteli Beth Allen.
Aiheesta muualla

Power Rangers Operation Overdrive RangerCentralissa
Tolsa

Tolsa tarkoittaa seuraavia:
Tolsan rautatieasema Kirkkonummella
Tolsa, kylä Kirkkonummella
Aaro Tolsa (1895–1951), suomalainen pappi ja setlementtiliikkeen vaikuttaja
Arto Tolsa (1945–1989), suomalainen jalkapalloilija
Hannu Tolsa (s. 1926), suomalainen maastohiihtäjä
Janne Tolsa (s. 1970), suomalainen kosketinsoittaja ja äänittäjä
Jari Tolsa (s. 1981), ruotsalainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tolsa”, voi hakea sivunnimihaulla, laajalla sivunnimihaulla tai tekstihaulla.
Tolppanen

Tolppanen on seuraavien suomalaisten henkilöiden sukunimi:
Ari Tolppanen (s. 1953), talouselämän ja elokuva-alan vaikuttaja
Dan Tolppanen, Uniikki (s. 1981), rap-artisti
Matti Tolppanen (1882–1946), kansanedustaja (Maalaisliitto)
Maria Tolppanen (s. 1952), kansanedustaja (sd.)
Jari Tolppanen (s. 1966), prikaatikenraali
Oona Tolppanen, rugbynpelaaja, liikunta-alan yrittäjä, urheilujuontaja, ja sosiaalisen median vaikuttaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rannikkoseutu

| Rannikkoseutu |
| --- | --- |

Lehtityyppi:  paikallislehti
Kustantaja:  Sanoma
Julkaisija:  Sanoma
Levikki:   5 505 (2017)
Perustettu:  1932
Päätoimittaja:  Joni Koski
Kotikunta:  Raisio
Kotimaa:   Suomi
Ilmestymistiheys:  perjantaisin 
Aiheesta muualla
Kotisivu
Rannikkoseutu (aikaisemmin Rannikkoseudun Sanomat) on vuonna 1932 perustettu paikallislehti, jonka kotipaikka on Raisio. Lehti ilmestyy perjantaisin. Lehteä kustantaa Sanoma-konserniin kuuluva Sanoma Media Finland Oy.
Rannikkoseutu-lehden levikkialuetta ovat Raisio, Naantali ja Masku. Se on tilattava paikallislehti. Aiemmin lehteä julkaisi Rannikkoseudun Sanomat Oy, mutta se myytiin syyskuussa 2008 Alma Median omistamalle Suomen Paikallissanomat Oy:lle.
Rannikkoseutu kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma.
Levikin kehitys

Rannikkoseudun levikki vuosina 2006–2017:
Touré Alimata Traoré

Touré Alimata (Alima) Traoré (s. 14. marraskuuta 1948 San) on malilainen taloustieteilijä ja hallintovirkailija.
Traoré on suorittanut taloustieteen maisterintutkinnon Malin virkamieskorkeakoulussa. Hänellä on korkeakoulututkinto myös pankkialalta. Traoré on naimisissa entisen pääministerin Younoussi Tourén kanssa.
Traoré työskenteli valtiollisen tupakka- ja tulitikkuyhtiö Sonatamin ja kasviöljy-yhtiö Huicoman toimitusjohtajana. Vuosina 2000–2002 hän toimi Malin teollisuus-, kauppa- ja liikenneministerinä. Traoré oli kansallisen siviili-ilmailuviraston hallituksen puheenjohtaja vuosina 2009–2016.
Poppelikeltayökkönen

| Poppelikeltayökkönen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Tarhayökköset Hadeninae
Suku::  Xanthia
Laji::  ocellaris
Kaksiosainen nimi
 Xanthia ocellaris  (Borkhausen, 1792) 
Synonyymit
 Cirrhia ocellaris 
Katso myös
   Poppelikeltayökkönen Commonsissa 
Infobox OKNimi-testi OK: 
Poppelikeltayökkönen (Xanthia ocellaris) on Suomessa erittäin harvinainen tarhayökkösiin kuuluva yöperhonen.
Koko ja ulkonäkö

Muunteleva laji, jonka yleisväritys vaihtelee vaaleanruskeasta tummanharmaaseen. Sisempi ja ulompi poikkiviiru ovat kaksinkertaiset ja kaksoisviirun väliin jäävä alue on yleisväriä vaaleampi, mutta ne erottuvat hyvin vaihtelevasti. Rengastäplä ja munuaistäplä ovat pohjavärin väriset mutta vaaleareunaiset ja munuaistäplän takanurkassa on musta, terävästi valkeakeskustainen täplä. Ulomman poikkiviirun ulkopuolelta siipi on usein tummempi. Siipisuonet erottuvat vaaleina pitkittäisviiruina. Takasiivet ovat vaaleat, takareunastaan hieman tummemmat. Siipiväli 33–40 mm.
Levinneisyys ja lentoaika

Suomessa poppelikeltayökkönen on satunnainen harhailija, joka tavattiin ensimmäisen kerran vasta vuonna 2004 ja yksilöitä on tavattu kaikkiaan vain muutama. Perhoset lentävät yhtenä sukupolvena syyskuusta lokakuulle.
Elinympäristö ja elintavat

Etelämpänä Euroopassa laji elää erilaisilla avoimilla paikoilla, kuten tienvieruksilla, rannoilla ja puistoissa. Toukka elää aluksi puissa ja siirtyy myöhemmin syömään ruohovartisia kasveja. Kotelovaihe tapahtuu löyhässä kotelokopassa maassa. Muna talvehtii ravintokasvin oksalla.
Ravintokasvi

Toukka elää mustapoppelilla (Populus nigra) ja pajuilla, myöhemmin erilaisilla ruohovartisilla kasveilla.
Aiheesta muualla

Bestimmungshilfe des Lepiforums (saksaksi)
Moths and Butterflies of Europe and North Africa (englanniksi)
Teppo Heimo

Teppo Johannes Heimo (s. 18. tammikuuta 1984 Turku) on entinen suomalainen pikajuoksija. Seuratasolla Heimo edusti Turun Urheiluliittoa ja häntä valmensi Heikki Lehti.
Heimo on voittanut 200 metrin juoksussa sisäratojen SM-pronssia vuonna 2007 Rovaniemellä. Lisäksi hän on voittanut 4 x 100 metrin pikaviestissä SM-kultaa vuonna 2006 sekä SM-hopeaa vuonna 2008 ja SM-pronssia vuosina 2004 ja 2007. Heimon ennätys 100 metrillä on 10,78 ja 200 metrillä 22,10. Heimo on edustanut Suomea myös nuorten sarjoissa Euroopan nuorten olympiapäivillä Murciassa vuonna 2001 sekä alle 20-vuotiaiden EM-kilpailuissa Tampereella vuonna 2003.
Aiheesta muualla

Teppo Heimo Tilastopaja (vaatii kirjautumisen, maksullinen palvelu).
Teppo Heimo All-Athletics.com tietokannassa (all-athletics.com) (Arkistoitu – Internet Archive)
Puoliso Qi

| Puoliso Qi |
| --- | --- |
Syntynyt:  1676
Kuollut:  31. toukokuuta 1739 (62-63 vuotta) Kielletty kaupunki
Hautapaikka:  Tai-mausoleumi, Itäiset Qing-haudat
Puoliso:  Yongzheng
Lapset:  Ensimmäisen arvoluokan prinsessa Huaike Hongfen Hongyun Hongshi
Suku:  Li (李) Aisin Gioro
Puoliso Qi (1676 - 31. toukokuuta 1739) han-kiinalaisesta Li-klaanista oli Yongzheng-keisarin puoliso. Hän oli keisaria kaksi vuotta vanhempi.
Elämä > Perhetausta

Puoliso Qin henkilökohtaista nimeä ei ole kirjattu historiaan.
Isä: Wenbi (文熚), palveli prefektinä (知府)
Elämä > Arvonimet

Kangxin hallintokaudella (1661–1722):
Rouva Li (vuodesta 1676)
Toissijainen puoliso (側福晉; vuodesta 1691 tai 1694)
Yongzhengin hallintokaudella (r. 1722–1735):
Puoliso Qi (齊妃; 28. maaliskuuta 1723 alkaen ), neljännen arvoluokan puoliso
Elämä > Lapset

Toissijaisena puolisona:
Toisen arvoluokan prinsessa Huaike (和碩懷恪公主 ; 15. elokuuta 1695 - huhtikuu/toukokuu 1717), Yongzhengin toinen tytär
Meni naimisiin mantšulaisen Nara-klaanin Xingden (星德; kuoli 1739) kanssa syyskuussa tai lokakuussa 1712
Hongfen (弘昐; 19. heinäkuuta 1697 - 30. maaliskuuta 1699), Yongzhengin toinen poika
Hongyun (弘昀; 19. syyskuuta 1700 - 10. joulukuuta 1710), Yongzhengin kolmas (toinen) poika
Hongshi (弘時; 18. maaliskuuta 1704 - 20. syyskuuta 1727), Yongzhengin neljäs (kolmas) poika
Tommi Tölkkö

Tommi Tölkkö on suomalainen suunnistaja. Tölkkö saavutti vuosina 1993-1994 juniorien MM-kilpailuista yhteensä yhden maailmanmestaruuden ja neljä pronssia. Suunnistuksen maailmancupin osakilpailussa hän on ollut parhaimmillaan 18. sijalla vuonna 1996.  Samana vuonna hän saavutti maailmancupin kokonaiskilpailun 29. sijan. Tölkkö edusti suunnistusurallaan Turun Suunnistajia, Kalevan Rastia ja MS Parmaa. Hän kuului Jukolan viestin voittajajoukkueeseen viisi kertaa ja oli mukana Ruotsissa suunnistettavan Tiomila-viestin voittajajoukkueessa kaksi kertaa.
Porin taidemuseo

| Porin taidemuseo |
| --- | --- |

Tyyppi:  taidemuseo
Osoite:  Eteläranta, 28100 Pori  
Sijainti:  Eteläranta, Pori
Perustettu:  1979
Johtaja:  Anni Venäläinen
Kotisivut:  www.poriartmuseum.fi
Koordinaatit:  
 fiPorin taidemuseo 
    
Porin taidemuseo on vuonna 1979 perustettu nykytaiteen museo, joka sijaitsee Porin Etelärannassa vuonna 1860 valmistuneessa entisessä pakkahuoneessa. Sen kokoelmien pohjana ovat professori Maire Gullichsenin museolle lahjoittamat teokset. Porin taidemuseo tunnetaan vaihtuvista näyttelyistään, jotka esittelevät kotimaisen ja kansainvälisen taiteen uusimpia virtauksia. Se toimii myös Satakunnan maakunnan alueellisena vastuumuseona. Porin taidemuseon yhteydessä osoitteessa Eteläranta 6 toimii Poriginal galleria.
Historia

Ajatus taidemuseon perustamisesta Poriin sai alkunsa, kun pakkahuoneella toiminut tulli siirsi toimintonsa pois kaupungin keskustasta vuonna 1963 ja rakennukselle alettiin miettimään uutta käyttöä. Taidemuseon perustamista ajoi erityisesti Porista kotoisin ollut tunnettu kulttuurivaikuttaja Maire Gullichsen. Kesäkuussa 1967 kaupunginvaltuusto teki päätöksen vanhan vaaka- ja pakkahuoneen muuttamisesta museokäyttöön ja tilasi piirustukset arkkitehti Kristian Gullichsenilta, joka on Maire Gullichsenin poika. 1970-luvun alkupuolella valmistuneet Satakunnan Museon ja Porin kaupunginkirjaston uudisrakennukset kuitenkin siirsivät taidemuseohankkeen vuosikymmenen loppuun ja se avattiin lopullisesti vasta vuonna 1981. Ensimmäiset näyttelyt pidettiin kuitenkin jo kesällä 1979.
Museorakennus

Kokemäenjoen rannassa sijaitseva arkkitehti C. J. von Heidekenin suunnittelema vaaka- ja pakkahuone rakennettiin vuosina 1858–1860. Vuosisadan loppuun mennessä se kävi jo ahtaaksi ja rakennusta laajennettiinkin vuonna 1897 arkkitehti Gustaf Nyströmin piirustusten mukaan. Pakkahuone sai laajennuksessa nykyisen muotonsa, johon kuuluvat muun muassa päätyihin valmistuneet kaksikerroksiset tornit. Heidekenin alkuperäinen suunnitelma oli tyyliltään uusrenessanssia, mutta Nyströmin uudistusten jälkeen rakennus edustaa lähinnä jälkiklassismia.
1970-luvun muutostyöt suunnitteli arkkitehti Kristian Gullichsen. Ulkoasultaan rakennus palautettiin vuoden 1897 asuun ja alun perin kylmiksi varastotiloiksi rakennetut sisätilat rakennettiin käytännössä kokonaan uudelleen. Julkisivun merkittävin muutos oli pyörökaariovien korvaaminen suurilla ikkunoilla, jotka avaavat näyttelytiloista laajan näkymän ulos jokirantaan. Museon kerrosala on noin 2 800 m², josta näyttelytilaa on 800 m² ja yleisölle tarkoitettuja aulatiloja 200 m².
Vuosina 1997–2000 museon sisätiloja remontoitiin ja samalla rakennusta laajennettiin sen takana sijaitsevaan raatihuoneenmäkeen. Noin 350 m²:n laajuinen siipi rakennettiin kokonaan maan alle ja varustettiin kattoikkunoin. Laajennusosa ja vanha museorakennus yhdistettiin toisiinsa lasikäytävällä, joka ylittää taidemuseon ja raatihuoneenpuiston väliin jäävän käytöstä poistetun Pakkahuoneenkadun. Laajennustöiden yhteydessä löydettiin 1640-luvulta peräisin oleva kivikellari, joka säilytettiin osana uudisrakennusta. Museon pääsisäänkäynnin edustalla sijaitsee kuvanveistäjä Harry Kivijärven teos Lokki, joka paljastettiin vuonna 1987 Maire Gullichsenin 80-vuotispäivän yhteydessä.
Kesällä 2021 rakennuksessa syttyi tulipalo, jonka sytyttäjästä ei ole saatu varmuutta. Vuoden 2023 alussa museo sai valtionavustusta 675 000 euroa, jonka turvin vauriot päästään korjaamaan.
Kokoelmat

Porin taidemuseon peruskokoelma muodostuu Maire Gullichsenilta lahjoituksena saadusta kokoelmasta, johon kuuluu 545 teosta sekä Porin kaupungin taidekokoelmasta, jossa on yli 2 000 teosta. Lisäksi museon hallussa ovat entisen Noormarkun kunnan 47 teosta käsittävät kokoelmat sekä kolmetoista tallennekokoelmaa, jotka käsittävt yhteensä noin tuhat taideteosta. Museon perustamisen jälkeen sen kokoelmat ovat karttuneet kotimaisten lisäksi myös lukuisten ulkomaisten nykytaiteilijoiden teoksilla.